 Ìgbéyàwó àti Ọmọ bíbí kò dá ilé ẹkọ mi dúró - Akẹkọọ tó yege jùlọ ní FUNAAB : Ṣíṣe ìgbéyàwó àti bíbí ọmọ kò dá Arábìnrin Tijani Oluwatoyin dúró láti yege gẹgẹbí akẹkọọ tó yẹyẹ jùlọ ní Fáṣítì tó ń kọ nípa Ọgbìn nílùú Abẹòkúta, FUNAAB.Ileeṣẹ BBC News Yorùbá ṣe àbẹwò sí Akẹkọọ náà, ọkọ rẹ àti ọgá ilé-ìwé láti mọ nípa ìrìnàjò rẹ àti àwọn oun tó la kọjá nínu ìrìnàjò rẹ.Tijani ni oun kò ní lérò pé òun lé jẹ akẹkọọ tó yege jùlo ní Fáṣítì náà nítorí òun kan ń ṣe nǹkan tí òun mọ ṣe ni.Tí wọn bá sọ pé máa lè tètè kíláàsì mi, màá ní rárá nítorí oun kò lérò rẹ rárá fún ìṣẹjú kan pé emi .Títí mo fi parí ìdánwò, kò wá sí mi lọkàn rárá.Mo ṣe ìgbéyàwó nínú oṣù kejìlá ọdún 2020, mo dẹ bí ọmọ ní oṣù karùn-ún 2021, ìgbà yẹn ni ìpele kẹta.Àsìko Covid 19 ṣe iranlọwọ fun mi lẹyin tí mo bímọ.Tijani ni òun jẹ ànfàní igbagba ẹkọ lori ayélujára tó gbòde lásìkò Covid 19 nítorí ọpọ ìgbà ni oun ko ki lọ si ile ẹko, ti oun yo si tun ma gba ẹkọ lọ.Ẹkọ ta gba ori ayelujara ni a ti ṣe, ṣugbọn mo wa ni agbegbe ile-ẹkọ, mo kuro ni ile mo wa si ile-ẹkọ, mo tun le so pe ninu oyun, bi awọn ẹkọ maa ṣe wa lori ayelujara, o tun jẹ ko rọ mi lọrun diẹ, ṣugbọn gbogbo kikawe ni, mi o tori pe mo wa ninu oyun kii n ma ṣe nnkan to yẹ ki n ṣe.Ẹni to ba fẹ akẹkọọ mọ pe oun gbọdọ ṣe suuru to to suuru- Ọkọ OluwaToyin.Oguntola Olanrewaju to jẹ ọkọ ati baba ọmọ fun Oluwatọyin ni inu oun dun si ilọsiwaju iyawo oun nitori lati ilẹ ni oun ti mọ pe ori iyawo oun ji pepe.Latilẹ ni mo ti mọ pe ọmọ ti ori rẹ ji pepe ni latilẹ, ṣugbọn debi pe, o di akẹkọ to yege julọ ninu fasiti, o jẹ nnkan iwuri pupọ fun mi,Nnkan to tun wa jẹ ko dun mọ mi ninu ju ni wi pe, o jẹ ẹni to ti ni ọkọ, kii n ṣe iyẹn nikan o, o si tun ti bimọ.Bakan naa lo ni oun ti gbaradi pe oun ni lati ṣe ọpọlọpọ suuru nitori akẹkọọ ni oun fẹMo ti mọ pe emi ti mo fẹ ẹni to wa mi ile-ẹkọ mo gbọdọ ni suuru to to suuru, nnkan yo ma fa ede ayede laaarin wa ni igba yẹn,Ti mo ba ṣi ranti ni pe; ti o ba wa ni ile ẹkọ bi oṣu kan, meji, mẹta, ka ma rira, ki n ma ri aye yọju si.O ni akitiyan, o ni afojusi, ni koko ko kii n fi ọrọ ẹkọ ṣere- AkỌwe Agba FUNAABAkọwe agba FUNNAB, Bola Adekola ni Tijani ko mọ pe oun lo oun yege ju nitori o kan gba maaki lọ lia mọ.Adakola wa kan sara si Akẹkọọ bi ko ṣe jẹ ki igbeyawo ati bibi ọmọ ṣe ida duro fun un ninu irinajo ẹkọ rẹ.Oun kawe tiẹ lọ ni, o n gba marki tiẹ lọ ni, awa la ṣe sọ fun pe oun lo yanranti ju ni fasiti, kii n ṣe pe boya o n le pe koun yanranti ni fasiti, kii n ṣe ọmọ ile olowo, ẹ jẹ ki n kuku laamọlẹ bẹ pe kii ṣe ọmọ olowo, ta ma fi sọ wi pe, tori owo ti Baba ẹ ni, ohun lo jẹ ki oun le kawe, ko yanranti bẹẹ, ti ẹ ba gbọ apilẹsọ ọrọ to ao ni ijọ yẹn naa, Baba ẹ gan ti ku, ko to di pe o jade ile-ẹkọ yii.Lara awọn nnkan to mu ṣe daadaa, oni igba toun bimọ tan, toun wa ni ile-ẹkọ, iya oun wa joko tọmọ, la ti le ma ba oun tọ ọmọ yẹn koun le raaye gbajumọ ẹkọ oun daadaa, ko dẹ ṣe alaiṣetan ni igba ti awọn to ku ẹ ṣetan o. 